ଟିଭିରେ ଖବର ପରିବେଷଣ(ଲାଇଭ୍ ଶୋ') କରିବା ସମୟରେ ଆଙ୍କରମାନଙ୍କ ପାଇଁ ଅନେକ ଚ୍ୟାଲେଞ୍ଜ ରହିଥାଏ, ଯାନ୍ତ୍ରିକ ସମସ୍ୟା ସବୁଠୁ ସାଧାରଣ କଥା। ମାତ୍ର ୟୁକ୍ରେନର ଏକ ଆଙ୍କର ଏକ ବିଚିତ୍ର ପରିସ୍ଥିତିକୁ କିପରି ସାମ୍ନା କରି ଖବର ପିବେଷଣ କରିଛନ୍ତି, ଯାହା ଜାଣିଲେ ଆପଣ ଆଶ୍ଚର୍ୟ୍ୟ ହୋଇଯିବେ। ସୋସିଆଲ ମିଡିଆରେ ଏହାର ଭିଡ଼ିଓ ଭାଇରାଲ ହେବା ସହିତ ତାଙ୍କୁ ଭୁରି ଭୁରି ପ୍ରଶଂସା କରାଯାଉଛି।
ବାସ୍ତବରେ ସୋସିଆଲ ମିଡିଆରେ ଏକ ଭିଡିଓ ଭାଇରାଲ ହେବାରେ ଲାଗିଛି, ଯେଉଁଥିରେ ଜଣେ ୟୁକ୍ରେନ ଆଙ୍କର୍ ମାରିକାକା ପାଡାଲକୋ ଖବର ପରିବେଷଣ କରିବା ସମୟରେ ତାଙ୍କର ଦାନ୍ତ ଭାଙ୍ଗି ଯାଉଛି। ଏହା ପରେ ମଧ୍ୟ ସେ ମଝିରେ ନ ଅଟକି ଅତି ସାଧାରଣ ଭାବେ ଖବର ପରିବେଷଣ କରିଥିଲେ। ଏବଂ ଏହି ସମୟ ମଧ୍ୟରେ ସେ ବହୁତ ଶାନ୍ତିପୂର୍ଣ୍ଣ ଥିବା ମଧ୍ୟ ଦେଖାଯାଇଥିଲା।
ଏହି ଘଟଣା ପରେ ସୋସିଆଲ ମିଡିଆରେ ଭିଡିଓ ଭାଇରାଲ ହୋଇଛି। ପାଡାଲକୋ କହିଛନ୍ତି ଯେ, ଏହା ମୋର ନକଲି ଦାନ୍ତ ଥିଲା, ଯାହା ଖବର ପରିବେଷଣ କରିବା ସମୟରେ ଉପୁଡି ପଡିଥିଲା। ତାଙ୍କୁ ମିଳିଥିବା ଦର୍ଶକଙ୍କ ସମର୍ଥନ ପାଇଁ ସେ ସମସ୍ତଙ୍କୁ କୃତଜ୍ଞତା ଜଣାଇଛନ୍ତି। ସେ କହିଛନ୍ତି ଯେ, ମୁଁ ସମସ୍ତଙ୍କୁ କହିବାକୁ ଚାହେଁ ଯେ ଏଭଳି ପରିସ୍ଥିତିରେ କେବଳ ଶାନ୍ତ ରହିବା ଉଚିତ୍।
